[bookmark: bookmark0]
CONDITIILE SPECIALE PENTRU CONTRACTUL 

[bookmark: _Hlk129886565]CONTRACT DE EXECUTIE LUCRARI*
Lot 1 Nod rutier Autostrada A3 km 36+700 cu DJ101C la Gruiu
Lot 2 Nod rutier Autostrada A2 km 90+100 cu DJ306 la Dragos Voda
Lot 3 Nod rutier Autostrada A1 km 73+100 cu DJ702F la Ionesti




Aceste Conditii Speciale, denumite si Conditii Specifice, privind contractele de executie de lucrari, completeaza, clarifica, amendeaza sau instituie exceptii de aplicabilitate de la Conditiile Generale de Contract. Prevederile clauzelor neschimbate de prezentele Conditii Speciale sunt valabile in forma data de Conditiile Generale.
In cazul unor neconcordante intre Conditiile Speciale si Conditiile Generale, primeaza prevederile Conditiilor Speciale. In baza prevederilor Clauzei 3 "Ordinea de precedenta a documentelor contractuale" din Conditiile Generale, in cazul oricarei contradictii sau neconcordante intre Conditiile Speciale si Acordul Contractual, primeaza prevederile Acordului Contractual.
Numerotarea clauzelor Conditiilor Speciale nu este consecutiva, ci corespunde sau completeaza numerotarea Conditiilor Generale.


[bookmark: bookmark1]CLAUZA 5 - Supervizorul si Reprezentantul 
Supervizorului Sub-clauza 5.1 - Sarcinile Supervizorului:

(1) Supervizorul va avea responsabilitatile prevazute atat in Contractul de executie, cat si, daca este cazul, cele prevazute in Contractul de servicii semnat cu Beneficiarul. Cu exceptia cazurilor expres prevazute in Contract, Supervizorul nu va fi autorizat sa-l elibereze pe Antreprenor de oricare din obligatiile sale prevazute in Contract.
(2) Supervizorul are urmatoarele sarcini principale:
a) emite Ordine Administrative catre Antreprenor;
b) emite Ordinul Administrativ de Incepere;
c) emite Ordine Administrative de Modificare catre Antreprenor in conformitate cu prevederile contractuale;
d) verifica, accepta sau respinge Programul de Executie al Antreprenorului, inclusiv existenta fizica a resurselor necesare indeplinirii programului transmis;
e) aproba sau respinge motivat Documentele Antreprenorului si/sau documentatia de proiectare elaborata de catre Antreprenor precum si Detaliile de executie, dupa caz;
f) verifica ritmul executiei Lucrarilor;
g) verifica respectarea calitatii Echipamentelor si Materialelor si metodele de punere in opera a acestora;
h) respinge Echipamentele, Materialele sau Lucrarile care se dovedesca nu fi in conformitate cu prevederile Contractului si care nu indeplinesc conditiile de calitate;
i) pe parcursul derularii contractului de de executie lucrari, aproba furnizorii de bunuri/materiale, subcontractantii, subcontractantii subcontractantilor, prestatorii de servicii, alti operatori economici pentru activitatile care sunt in legatura directa cu proiectarea si executia lucrarilor. Aprobarea subcontractantilor de catre Supervizor se va realiza numai cu acordul in prealabil al Beneficiarului;
j) analizeaza, aproba sau respinge motivat sumele aferente rezervelor de implementare conform metodologiei de utilizare a acestora;
k) participa la efectuarea testelor si la verificarea lucrarilor ajunse in faze determinante; 
l) masoara si certifica cantitatile de lucrari real executate si le evalueaza in conformitate cu prevederile Contractului;
m) se asigura de corectitudinea datelor si detaliilor din Jurnalul de Santier si contrasemneaza in Jurnalul de Santier;
n) analizeaza si verifica propunerile de Modificare emise de catre Antreprenor si emite Modificari in conformitate cu prevederile Contractului;
o) emite Certificate de Plata in conformitate cu prevederile Contractului; 
p) emite Certificatul Final de Plata in conformitate cu prevederile Contractului; 
q) emite Decizii in conformitate cu prevederile Contractului; 
r) analizeaza Revendicarile Antreprenorului si ale Beneficiarului;
s) acorda asistenta si asista Beneficiarul in cadrul procedurii de Receptie la Terminarea Lucrarilor si de Receptie Finala;
t) asigura evidenta Registrului de Ordine Administrative emise;
u) emite Ordine Administrative referitoare la dispozitiile de Santier emise de catre Proiectantul Lucrarilor; 
v) se asigura ca executia lucrarilor are loc cu respectarea Documentatiei Tehnice (respectiv Specificatii, Specificatii Tehnice - Caiet de Sarcini, Piese desenate, Descriere de preturi), parte integranta din Documentatia de Atribuire, iar conform art. 147 alin. (2) din H.G. nr. 395/2016 "In cazul in care, pe parcursul executarii contractului de achizitie publica/acordului-cadru, se constata ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini." 
w) indeplineste toate celelalte sarcini ale Supervizorului stabilite prin Contractul de Executie Lucrari

CLAUZA 9 - Acces pe Santier
[bookmark: bookmark3]Sub-clauza 9.1 - Termene si sectoare pentru punerea la dispozitie a Santierului

Beneficiarul va asigura Antreprenorului accesul pe Şantier şi va pune Santierul la dispoziţia Antreprenorului in termen de maxim 45 zile de la Data de Incepere. Beneficiarul are posibilitatea de a acorda accesul pe Santier si punerea in posesie a Santierului si etapizat, pe Sectoare, Antreprenorul avand obligatia sa execute Lucrarile in conformitate cu aceasta etapizare si cu respectarea termenelor contractuale. Antreprenorul nu va formula nicio revendicare in legatura cu imprejurarea ca accesul pe Santier si punerea in posesie a Santierului se va realiza etapizat pe sectoare si isi va revizui Programul de Executie a Lucrarilor/Programul de Referinta astfel incat sa asigure finalizarea executiei fiecarui Sector pana la expirarea Duratei de Executie a Contractului.

In situatia in care Beneficiarul acorda accesul pe Santier si punerea in posesie a Santierului etapizat, pe Sectoare, definite conform Clauzei 1, litera ww) din Acordul Contractual, Antreprenorul are obligatia de a mobiliza numai resursele (utilaje, personal, etc) aferente Sectorului respectiv in conformitate cu Programul de Executie/Programul de Referinta.

Antreprenorul, la primirea posesiei Santierului, va notifica Biroul Regional al Beneficiarului cu privire la Programul de Executie a Lucrarilor şi va stabili o legătură cu acesta in ceea ce priveşte propunerile de management a traficului şi totodata va transmite inştiinţări către Biroul de Siguranţă a Traficului, Poliţie, Urgenţe, Autorităţile de intervenţie şi Autorităţile de servicii, in conformitate cu managementul traficului.

CLAUZA 9 - Acces pe Santier
[bookmark: bookmark5]Sub-clauza 9.2 - Accesul pe Santier a altor persoane

Antreprenorul va asigura acces corespunzător pe Şantier pe parcursul Duratei de Executie, pentru urmatoarele categorii: 
· orice furnizor de bunuri/materiale, 
· orice prestator de servicii, 
· orice subcontractant, 
· orice subcontractant al subcontractantului,
· orice alta persoana conform Instructiunilor/Aprobarilor Supervizorului si acolo unde este cazul cu aprobarea Beneficiarului,
care realizeaza activitati in si pe Santier sau care executa lucrari si presteaza servicii pentru realizarea Lucrarilor. 
Antreprenorul va asigura acces corespunzător pe Şantier pe parcursul Duratei de Executie a Lucrarilor pentru echipele din cadrul C.N.A.I.R. S.A. care vor efectua vizite inopinate in Santier in scopul efectuarii de determinari/ prelevari de probe/ fotografiere/ filmare sau care vor monitoriza indeplinirea exigentelor minimale privind domeniul disciplinei si calitatii in constructii conform legislatiei si Proiectului Tehnic de Executie pentru lucrarile executate.


[bookmark: bookmark6]CLAUZA 24 - Interferente cu traficul si caile de acces
[bookmark: bookmark7]Sub-clauza 24.1 - Masura in care pot fi afectate traficul si caile de comunicatii

(1) Antreprenorul se va asigura ca executia Lucrarilor si activitatile sale aferente nu afecteaza traficul si nu obstructioneaza caile de comunicatie cum ar fi drumuri, cai ferate, cursuri de apa si aeroporturi, cu exceptia masurii specificate la alin (2) de mai jos.
(2) Traficul pe drumurile din incidenta de influenta a Santierului trebuie sa fie cat mai putin perturbat de traficul de Santier, iar aceste drumuri ca urmare a traficului generat de Santier trebuie sa fie mentinute permanent sub circulatie la parametrii calitativi cel putin la nivelul celor initiali.
(3) Se vor avea in vedere in special restrictiile de greutate si de gabarit la alegerea rutelor si vehiculelor.
Conditii Speciale aferente Contractului de executie lucrari: Lot*.....
*Nota: dupa atribuire, contractul se va particularize dupa cum urmeaza:
Lot 1 Nod rutier Autostrada A3 km 36+700 cu DJ101C la Gruiu
Lot 2 Nod rutier Autostrada A2 km 90+100 cu DJ306 la Dragos Voda
Lot 3 Nod rutier Autostrada A1 km 73+100 cu DJ702F la Ionesti

